donut
Store norske leksikon,Næringsmidler og husholdning,Mat,Ulike lands kjøkken,Nord-Amerikas kjøkken
Donut er et bakverk som ligner på norsk smultring, og som er laget av søt deig som blir formet til ringer og bakt i smult. Den ble opprinnelig brakt til Amerika med de nederlandske innvandrerne tidlig på 1600-tallet.
I dag får man kjøpt donuts i nesten alle storkiosker i USA, og kjeder som Krispy Kreme og Dunkin Donuts selger dem med en rekke ulike typer fyll og glasur. Typer Normalt lages donuts av en gjærdeig som får heve to ganger. Første gangen etter den er blandet og andre gang etter at den er formet. I tillegg har man såkalte cake-donuts, som er formkakedeiger som er formet på samme måte som vanlige smultringer. En tredje form er såkalte crullers, som er laget av vannbakkelsdeig. Disse er lette å kjenne igjen siden de er trykket ut av sprøyteposer med stjernetupper som gjør at overflaten ikke er glatt. Fyll og dekor Donuts kan fylles med vanlige kakefyll som eplemos og andre syltetøy, kremer som er tilsatt sjokolade, vanilje, karamell eller bær, og alle andre ting man kan forestille seg, som for eksempel paifyll eller ostekakefyll. De dekoreres deretter med melis og andre typer strøssel som kanel og sukker, sjokolade, kokos og nøtter. De kan også glaseres med melis-glasur, eventuelt tilsatt farge og smak som for eksempel kakao eller jordbær. Les mer i Store norske leksikon kokekunst